DIFILEMKAN KETIKA PANDEMIK KORONAVIRUS.
JABATAN PENJARA KERAJAAN NEW YORK
MENGARAHKAN BANDUAN MEMAKAI PELITUP MUKA KETIKA TEMU RAMAH.
PADA 30 JANUARI 2009,
TIMOTHY GORDON, PEMANDU TEKSI DIBUNUH KETIKA ROMPAKAN BERSENJATA
DI SYRACUSE, NEW YORK.
CHUCKY PHILLIPS MENGAKU BERSALAH MELEPASKAN TEMBAKAN
DAN DIHUKUM PENJARA MINIMUM 20 TAHUN.
Saya bertanggungjawab.
Tiada apa yang boleh hidupkan dia semula.
Saya buat silap.
Saya kena pikul tanggungjawab itu atas perbuatan saya.
EDUARDO TRINIDAD TURUT DISABITKAN KESALAHAN MEMBUNUH
WALAUPUN TIDAK MELAKUKAN TEMBAKAN.
Sudah lebih sedekad saya dipenjarakan.
Ia salah. Haru biru dibuatnya.
TRINIDAD DIJATUHI HUKUMAN PENJARA MINIMUM 40 TAHUN.
DUA KALI GANDA DARIPADA PENEMBAK.
Saya sendiri jadi mangsa.
Saya tak boleh buat apa-apa.
Tak boleh pertahankan diri, tak boleh cakap apa-apa.
INI KISAH BANDUAN #10B1436 DAN #10B1437.
SEBUAH SIRI NETFLIX
PERHITUNGAN
KEPALA PEMANDU TEKSI DITEMBAK
POLIS PERCAYA PEMANDU TEKSI CEDERA SEBELUM NAHAS.
Sepanjang siasatan berlangsung, kami namakannya kluster.
Kami ada tiga defendan yang kisah mereka
asyik bertukar-tukar.
Pada mulanya ketiga-tiga mereka mendakwa tidak tahu akan insiden,
tak tahu tentang naik teksi.
Ada tiga orang yang tidak mengaku.
PHILLIPS, TRINIDAD DAN DEJESUS MERUPAKAN PENUMPANG
TEKSI TIMOTHY GORDON SEMASA PEMBUNUHANNYA.
FASILITI PENJARA SULLIVAN
Saya Chucky Phillips dan dipenjarakan 20 tahun sebab pembunuhan darjah kedua.
Saya lahir di Syracuse, New York.
Saya terlibat dalam sukan.
Saya aktif di sekolah tinggi.
Saya kapten pasukan, walau apapun sukan yang saya ceburi,
impian saya mahu masuk NFL atau MLB.
Itu impian saya, menjadi atlet profesional satu hari nanti.
Saya terlibat dalam masalah ketika di sekolah tinggi.
Semasa menjadi penuntut tahun pertama,
saya berkawan dengan salah orang.
Selepas sekolah, saya melepak.
Mengurat perempuan. Ada ketikanya saya menjual dadah,
pernah ketika itu.
Benda yang budak lelaki buat.
Saya kenal Eduardo
mungkin pada tahun 2007.
Dia bercinta dengan adik saya. Begitulah kami berkawan.
Baiklah.
Nama saya Eduardo Trinidad
dan disabitkan kesalahan membunuh, dipenjarakan 40 tahun.
Saya dilahirkan dan dibesarkan di Puerto Rico.
Saya membesar di rumah keluarga angkat sebab ibu saya meninggal.
Ayah saya tak pernah jaga saya.
Saya seorang yang pendiam.
Selalu takut.
Namun,
saya bukan budak jahat langsung.
KEDAI WEST SIDE
KETIKA BERUMUR 15 TAHUN, TRINIDAD BERPINDAH KE UTICA, NEW YORK.
Saya ke Amerika Syarikat untuk perbaiki hidup.
TUHAN SAYANG ANDA
Saya bekerja di bidang pembinaan, mekanik.
Saya tahu kerja paip, elektrik.
Mereka gelar saya MacGyver.
Saya tahu serba-serbi.
PADA MALAM PEMBUNUHAN,
BEKAS KEKASIH TRINIDAD BAKAL MELAHIRKAN ANAK DI SYRACUSE.
Tujuan utama pada malam itu ialah anak saya lahir pada malam itu.
Saya tiba di Syracuse
kira-kira pukul 11.00, hampir tengah malam.
Jadi, waktu melawat dah habis. Saya tak boleh masuk.
Saya dengan Chucky pergi ke parti.
Begitulah saya kenal
seorang lagi, DeJesus.
DENNY DEJESUS ENGGAN TURUT SERTA DI DALAM DOKUMENTARI INI.
Di parti itu ada kira-kira 10 ke 12 orang. Tak lebih daripada itu.
Saya nak berseronok sebab saya gembira.
Anak saya dilahirkan
dan saya nak meraikannya.
Kami banyak minum, arak yang bercampur,
bir, pelbagai jenis pil,
ekstasi, Xanax. Ganja pun ada.
Kami jadi khayal.
Salah seorang ada pistol.
Biasalah.
Pistol asyik bertukar tangan. Mereka nak memegangnya.
Semua orang nak tengok dan pegang.
Saya tak kenal orang yang membawa pistol itu.
Ya, saya ada sentuh.
Saya keluar,
cuba menggunakannya, tapi tak berfungsi.
Selepas itu, saya tak tahu siapa ambil.
Pemilik apartmen naik angin dan mula menghalau semua orang.
PADA PUKUL 3.00 PAGI, TRINIDAD, PHILLIPS DAN DEJESUS
MENGHUBUNGI TEKSI UNTUK KE RUMAH PHILLIPS.
Saya duduk di belakang.
DeJesus di tengah dan Chucky Phillips duduk di belakang pemandu.
Tiada sesiapa bercakap.
Saya sahaja yang bercakap sebab sedang menelefon,
berbual dengan ibu kepada anak saya yang berada di hospital.
Apabila tiba di bandar, seseorang kata, "Belok kanan di sini."
Kami keluar dari jalan utama.
Itu bukan laluan saya.
Ketika itu saya kata, "Jom lari sebab ini bukan laluan saya."
Seperti tak nak bayar tambang, lari saja.
Benda bodoh yang budak muda buat.
Saya cuma dengar kereta bergerak perlahan.
Saya tak tahu pistol ada di dalam teksi semasa kami keluar.
Saya nampak Denny ambil pistol itu dan acukan kepada pemandu.
Mungkin dia nak rompak.
Pemandu teksi capai pistol itu dan berlaku pergelutan.
Jadi, entah kenapa, saya pun capai
dan rentap daripadanya.
Lalu
saya tembak dia.
TIMOTHY GORDON CEDERA PARAH AKIBAT TEMBAKAN PADA KEPALA.
Saya buka pintu apabila dengar bunyi tembakan.
Saya terus keluar
dan lari di celah-celah rumah.
Saya datang balik untuk jenguk mereka
dan saya tak nampak pemandu teksi itu.
Kereta itu dah tiada di situ.
Jadi, saya rasa semua okey dan balik semula ke rumah.
Apabila saya sampai di rumah, mereka sudah pun ada.
Mereka datang tangkap kami pada waktu pagi.
Kami dicekup dan dibawa ke penjara.
KERAJAAN NEW YORK TIDAK MENERIMA
LAPORAN KEJADIAN PHILLIPS ATAU TRINIDAD.
DILARANG BERHENTI DI SELEKOH DILARANG BERHENTI
Nama saya Ted Kiefer.
Saya salah seorang penyiasat kes homisid Timothy Gordon.
Saya percaya ini berpunca daripada tak nak bayar tambang
kepada rompakan,
kesudahannya pembunuhan.
WALAUPUN CEDERA
TIMOTHY GORDON MAMPU MEMANDU MENINGGALKAN TEMPAT TEMBAKAN.
Selepas ditembak,
En. Gordon memandu
sejauh 1.6 km.
Saya percaya dia di dalam keadaan yang sangat terkejut
dengan trauma pada kepala,
ditembak dari jarak dekat.
Di tempat dia mati ialah tempat kami mula-mula terlibat.
Tempat kenderaannya kemalangan.
LEBUH SUMMIT
En. Gordon memandu ke arah ini, menuju ke arah kita.
Apabila dia tiba di simpang, dia tidak berhenti di tempat berhenti,
atau belok kanan atau kiri.
Oleh itu, dengan laju, dia melintasi jalan ini
masuk ke dalam laluan masuk ini,
melanggar kenderaan yang ada.
Ia kemalangan yang sangat dahsyat.
Semuanya akibat daripada jenayah bodoh.
TEKSI KUNING
TIMOTHY GORDON MENINGGAL DI HOSPITAL PADA KEESOKAN HARINYA.
MENDIANG BERUSIA 29 TAHUN.
Timmy Gordon cuma mencari nafkah.
Tambang yang dia perolehi tak lebih daripada 20 dolar.
Saya rasa emosi itu benar-benar sia-sia.
Mahu pulang pada malam yang sejuk,
membuatkan lelaki yang bekerja ini
tak tidur macam orang lain, terbunuh,
disebabkan tambang kurang 20 dolar.
Ia membangkitkan banyak emosi.
PEGAWAI PENYIASAT MEMPEROLEHI BUTIRAN PENUMPANG TERAKHIR
DARIPADA SYARIKAT TEKSI.
PERPUSTAKAAN
PHILLIPS, TRINIDAD DAN DEJESUS DIKENALPASTI
DAN DIPANGGIL UNTUK SOAL SIASAT.
Kali pertama saya lihat ketiga-tiga mereka,
saya terfikir, mereka ini budak.
Mereka budak muda.
Saya tak sangka betapa mudanya mereka.
POLIS MENGGELEDAH RUMAH PHILLIPS
YANG PENUH DENGAN GRAFITI BERKAITAN GENG.
RANTAIAN MAKANAN
En. Trinidad dikenali oleh geng pasukan petugas keganasan kami.
Mereka ada fail dia.
Mereka kenal dia melalui nama singkatan. Ba La.
Trinidad secara sukarela bahawa dia dan Chucky Phillips
ialah anggota aktif geng jalanan Latin King.
SEMASA PENGGELEDAHAN, POLIS MENEMUI
SENJATA MEMBUNUH DARIPADA PAKAIAN PHILLIPS.
DEJESUS MEMBERITAHU POLIS BAHAWA TRINIDAD SERAHKAN PISTOL KEPADA PHILLIPS
YANG KEMUDIANNYA MENEMBAK TIMOTHY GORDON.
NAMUN, PHILLIPS DAN TRINIDAD MENYALAHKAN DEJESUS.
Eduardo Trinidad menyalahkan Denny DeJesus.
Chucky Phillips juga buat perkara sama.
Jadi, ada dua orang
yang menyalahkan Denny DeJesus.
Perkara yang mengejutkan kami
ialah tiga orang yang kononnya sahabat,
dua daripadanya sanggup mengorbankan kawan ketiga
untuk perkara yang dia tak buat.
Polis atau tak, pada pendapat saya, itu agak jahat.
Sanggup mengorbankan nyawa orang lain.
WALAUPUN MENAFIKAN PENGLIBATAN,
TRINIDAD MENGAKU CUBA MENYAMUN TIMOTHY GORDON.
Menurut Trinidad, dia cuma tak nak bayar tambang,
tapi ketika tak nak bayar tambang,
dia disedarkan oleh Chucky
untuk kembali ke tempat kejadian.
Dia boleh terus cabut lari. Dia meninggalkan teksi.
Dia boleh cabut lari, tapi dia tak.
Dia patah balik ke teksi dan menurutnya,
dia nak tolong selongkar poket pemandu teksi.
Namun, terlalu banyak darah pada pemandu teksi dan di tempat kejadian.
Sebarang dakwaan tentang En. Trinidad seorang pemerhati pasif,
menurut keterangannya sendiri, dia tak begitu.
ANALISIS FORENSIK MENGESAN DARAH TIMOTHY GORDON
PADA PAKAIAN TRINIDAD.
LAPORAN ANALISIS MAKMAL BIOLOGI FORENSIK/BAHAGIAN DNA
KOT KULIT
Timothy Gordon Jr. ialah sumber profil DNA
yang diperolehi daripada kesan kotoran poket kanan.
BERIKUTAN SIASATAN POLIS,
CHUCKY PHILLIPS DITUDUH MEMBUNUH TIMOTHY GORDON.
EDUARDO TRINIDAD DITUDUH MELAKUKAN PEMBUNUHAN FELONI.
Pembunuhan feloni, contoh klasiknya ialah rompakan bank.
Misalnya beberapa orang mahu merompak bank.
Seorang tunggu di luar, untuk mengawasi.
PENDAKWA RAYA
Yang lain masuk ke dalam.
Tembakan dilepaskan dan pengawal keselamatan terbunuh.
Ketiga-tiga mereka bertanggungjawab
sebab tujuan mereka sama iaitu merompak bank.
Jadi, ia satu cara untuk buat semua bertanggungjawab
terhadap kematian orang lain semasa feloni berlaku.
Saya Kerry Buske. Saya salah seorang pembantu Pendakwa Raya
yang ditugaskan untuk mendakwa kes Rakyat kerajaan New York
menentang Chucky Phillips, Denny DeJesus dan Eduardo Trinidad.
KERAJAAN NEW YORK MENAWARKAN AKUAN
KEPADA PHILLIPS DAN TRINIDAD SEBAGAI PERTUKARAN PENGAKUAN BERSALAH.
Tawaran mengaku bersalah boleh selesaikan kes.
Daripada sudut pandangan pendakwaan,
mereka tak perlu meletakkan mangsa, keluarga mangsa dan saksi-saksi
melalui setiap kes dan mereka boleh selamatkan sumber lain.
Sebagai pertukaran mengaku bersalah,
selalunya pihak pendakwaan akan menawarkan hukuman atau tuduhan dikurangkan.
PHILLIPS BERUNDING TAWARAN AKUAN BEBERAPA HARI SEBELUM TARIKH PERBICARAAN.
Chucky Phillips ada memohon maaf.
Dia menunjukkan rasa sesal dan menyesal terhadap tindakan ini.
Itu membuatkan dia dijatuhi hukuman penjara 20 tahun.
PERKARA 7, KOT KULIT
WALAUPUN TERDAPAT BUKTI TERHADAPNYA,
TRINIDAD ENGGAN MULA MEMBICARA TAWARAN AKUAN.
Saya terkejut apabila Eduardo enggan cuba berunding.
Mungkin dia tak nak terima tawaran kami,
tapi dia tak cuba hadir untuk berunding dengan kami.
Sehinggalah pada hari perbicaraan, semasa pemilihan juri, saya terfikir,
dia mungkin akan buat rayuan sebab darah mangsa ada pada kotnya,
katanya dia selongkar poket pemandu teksi.
Dia benar-benar menunjukkan kesan yang merumitkan
tentang perkara yang boleh berlaku selepas sabitan oleh juri.
Dia memilih untuk tidak menerima akuan itu, menolaknya
dan membuat kes dibicarakan. Dia boleh buat begitu.
Ia beban Rakyat untuk buktikan kes di sebalik keraguan munasabah.
Kami dipanggil untuk buat begitu dan kami buat.
Dia disabitkan tiga kesalahan dan dihukum oleh hakim mahkamah daerah.
Kenapa saya mengaku tak bersalah dan bukan mengaku bersalah?
Sebab saya takkan biar mereka
cuba buat saya kata saya bersalah untuk perkara yang saya tak buat.
Kami tak sama-sama melakukannya.
Tiada sesiapa kata saya yang tembak.
Tiada sesiapa.
Saya tak terkejut apabila mereka kata bersalah atau apa-apa.
Pada mulanya, saya tak percaya.
Saya tiada rasa percaya.
Sudah satu dekad saya tidak bersama anak-anak saya.
Mereka sudah dewasa.
Saya kehilangan yang itu.
Itu agak teruk, tahu tak?
Saya bersimpati terhadap keluarga dan rakan-rakan Timothy Gordon.
Saya tidak langsung, ketika rakaman ini,
dengar sesiapa sebut nyawa orang yang tak bersalah itu…
Nyawa lelaki tidak bersalah ini telah dirampas dengan kejam.
Dia tak suka konsep pembunuhan feloni.
Dia tak suka dia dipertanggungjawabkan,
walaupun bukan dia yang tembak.
Dia marah dengan undang-undang yang disabitkan ke atasnya.
Dia sebut tentang anak-anaknya.
Timothy Gordon tak dapat jumpa anak-anaknya,
takkan dapat pulang ke pangkuan mereka.
Jadi, ini pada dasarnya, pada pendapat saya,
Ba La yang sama menerima hukuman
selepas juri mendapatinya bersalah
dan kata, "Ini tak adil dan saya akan lawan habis-habisan."
Itu yang dia buat.
Tidak mengendahkan bukti yang dibentangkan semasa perbicaraan
dan tidak mengendahkan nyawa yang melayang.
Sehingga ke hari ini, saya cuba fikir…
Kenapa?
Saya tak mampu berikan jawapan.
Keadaan fikiran saya tak waras.
Susah nak jelaskan sebab
saya rasa ia gabungan
arak dan campuran pil, tahu?
Kesilapan paling teruk dalam hidup. Setiap hari saya memikirannya.
Bukan itu saja, saya bunuh orang, tapi rosakkan hidup.
Itu pistol Trinidad. Dia beli dari Utica.
Itu gaya hidup yang dijalaninya.
Saya tak tahu dia memerlukannya untuk perlindungan atau saja mahu
sebab gaya hidupnya.
Saya bertanggungjawab.
Saya mengaku bersalah. Rakyat selalunya tak mengaku bersalah.
Saya rasa itu tindakan yang betul.
Saya simpati dengan pihak yang terbabit, seperti si mati…
defendan bersama.
Saya terkejut dengan hukuman Trinidad, dia dipenjarakan selama 40 tahun.
Itu tak masuk akal,
saya mengaku bersalah dan dia dibicarakan,
tapi hukumannya lagi lama daripada saya untuk jenayah sama.
Saya percaya tindakan saya betul apabila mengaku bersalah,
kalau tak, saya boleh dikenakan hukuman 40 tahun. Itu pasti.
PEGUAM CHRISTINE COOK MEWAKILI DENNY DEJESUS,
PIHAK KETIGA DALAM KES.
DEJESUS MENGAKU MEMEGANG PISTOL SEMASA DI PARTI.
SEBAGAI SEBAHAGIAN TAWARAN AKUAN DIA DIJATUHI HUKUMAN PENJARA 13 TAHUN.
Denny sentiasa konsisten
tentang dia tak tahu akan berlaku tembakan.
Dia tidak tahu mereka akan gunakan pistol
yang digunakan untuk bermain semasa di parti.
DEJESUS DIBERI PAROL PADA TAHUN 2021, SELEPAS LEBIH SEDEKAD DIPENJARAKAN.
Saya percaya Denny DeJesus menerima padah
atas perbuatan Chucky Phillips dan Eduardo Trinidad.
Namun, Eduardo Trinidad dikenakan hukuman penjara 40 tahun
dan penembak dipenjarakan 20 tahun,
ini satu ketidakadilan dalam Sistem Kehakiman Jenayah.
Saya tak kata Trinidad tak bersalah.
Saya cuma kata hukumannya amat tak seimbang.
Hakikat dia bersalah bukan alasan
untuk hukuman dua kali ganda daripada penembak.
Orang dihukum kerana menggunakan hak mereka terhadap perbicaraan juri.
Saya benar-benar merasakan keadilan, kesaksamaan
dan tawaran mengaku bersalah bertentangan dengan keadilan.
Semua orang yang dituduh melakukan jenayah di Amerika Syarikat
ada hak untuk perbicaraan adil oleh juri.
Sekiranya mereka dipaksa mengaku bersalah
oleh sebab mereka menjalani perbicaraan dan didapati bersalah,
mereka akan menerima hukuman yang lebih keras
daripada yang diperolehi jika mereka mengaku salah,
itu mencabuli Perlembagaan.
Saya percaya hukuman yang sama untuk Trinidad dan Chucky Phillips
sudah memadai.
Jelas sekali, tawaran akuan ada perbezaan.
Namun, lebih dua kali ganda?
Kes ini pasti
memekik…
"Keputusan yang tak adil."
Saya Bill Walsh.
Saya hakim mahkamah daerah di Daerah Onondaga selama 11 tahun.
HAKIM WALSH MELULUSKAN TAWARAN AKUAN PHILLIP.
DIA JUGA MEMBICARA DAN MENGHUKUM TRINIDAD.
Seingat saya, Eduardo Trinidad suka menyendiri semasa perbicaraan.
Saya tak ingat sejauh mana penglibatannya dengan peguamnya,
tapi saya dapat rasa dia seorang yang keras, macam yang orang Ireland gelar.
Perkara yang saya dengar ketika perbicaraan
ialah jenayah itu sendiri kejam dan bodoh.
Ia tak perlu berlaku.
Mereka patut ambil saja duit dan beredar. Tapi tidak begitu.
En. Gordon ambil mereka,
hantar ke tempat yang disuruh, buat semua yang patut dibuat,
tapi belakang kepalanya ditembak,
itu memang bodoh.
Sekiranya En. Trinidad mengaku bersalah,
kemungkinan hukumannya dikurangkan
sebab jika dia mengetepikan hak untuk merayu, selesai.
Dua defendan bersama mengaku bersalah,
sepatutnya termasuk orang ketiga dan selesai buat keluarga.
Mereka tak perlu mengenang kembali buat kali kedua.
Saya rasa itu menyeksa keluarga.
Azab yang terserlah pada wajah mereka amat menyedihkan.
Saya sangka dia takkan buat begitu, tapi nampaknya tidak.
Hukumannya setimpal dengan hukuman maksimum mengikut undang-undang.
Dia dikenakan hukuman maksimum
mengikut sabitan pembunuhan,
minimum 25 tahun dan maksimum penjara seumur hidup.
Dia dikenakan hukuman penjara 15 tahun atas tuduhan memiliki senjata.
Dia boleh dijatuhi hukuman berturut-turut.
Jadi, itu merupakan
hukuman yang agak besar.
Keputusan saya memberikan hukuman setimpal
tentang apa yang saya dengar ketika perbicaraan.
Jika anda buat perhitungan dan ia tak berjaya,
ada akibat yang perlu ditanggung.
Chucky dipenjarakan 20 tahun dan saya 40 tahun.
Saya rasa itu tak adil.
Hidup saya dah musnah.
Saya boleh bersama anak-anak, menikmati kehidupan.
Cuba beri kepada anak perkara yang saya tak dapat.
Ibu bapa.
Saya cuba berikan itu kepada mereka,
cuba putuskan rantaian,
cuba buat hidup ini lebih baik,
untuk keluarga juga.
Paling awal saya dibebaskan untuk parol pada tahun 2047.
Ketika itu umur saya 70 tahun.
Seumur hidup ia sia-sia.
Ketika itu, anda tak boleh capai apa-apa. Apa boleh dibuat?
Penjelasan yang baik daripadanya.
Itu kali pertama saya dengar daripadanya,
tapi…
Saya mungkin menjangkakan
ucapan yang sama daripada mana-mana defendan yang saya jatuhi hukuman
selepas disabitkan kesalahan jenayah oleh juri.
Dia mengekalkan tidak bersalah
dan itu tak mengejutkan, tapi
En. Trinidad memilih untuk dibicarakan,
dia didapati bersalah dan dijatuhi hukuman sewajarnya.
Dia layak berada di tempatnya sekarang.
Kejadian takkan berlaku
jika Trinidad tak serahkan pistol kepada Phillips.
Tanpa bantuan, tiada pembunuhan.
Tiada tuduhan membunuh terhadap salah seorang antara mereka.
Ia hanya satu rompakan.
Namun, dia memilih
untuk bantu Phillips untuk membunuh
dan dia turut bersalah seperti orang yang menembak.
Saya puas hati dengan hukuman yang saya berikan.
EMPAT BULAN SELEPAS TEMU RAMAH,
EDUARDO TRINIDAD SETUJU MENJAWAB SOALAN SELANJUTNYA BERHUBUNG KES.
Saya pilih untuk memperjuangkan hak saya.
Semua orang ada hak buat begitu.
Sistem tersebut pincang.
Mereka melakukannya kepada orang macam saya, sentiasa.
Sentiasa, selalu.
Kita kena serius tentang itu.
Dia patah balik ke teksi dan menurutnya,
dia nak tolong selongkar poket pemandu teksi.
Namun, terlalu banyak darah pada pemandu teksi dan tempat kejadian.
Ia bukan tentang ambil duit dari poket.
Saya bimbang tentang perkara yang berlaku.
Saya berlari patah balik.
Niat saya ialah jika tiada sesiapa bantu, saya nak bantu dia.
Namun, dia lesap.
Jadi, saya fikir tak mengapa. Saya fikir tiada perkara buruk berlaku.
Sehingggalah saya tonton berita.
Ketika itulah saya betul-betul sedih.
Itu pistol Trinidad, dia beli dari Utica.
Hanya gaya hidup yang dia jalani.
Saya tak tahu dia perlukan untuk perlindungan atau saja mahu
sebab gaya hidupnya.
Tak, saya memang dari Utica.
Tapi bukan bersama pistol, pistol itu memang dah ada.
Itu tak ada kaitan dengan saya.
Hukuman Trinidad buat saya terkejut sebab dia dipenjarakan 40 tahun.
Ini menunjukkan sistem kehakiman tak adil.
Ya, tak adil langsung.
Saya datang sebab anak saya lahir.
Namun, tak sempat.
Maksud saya…
Saya tahu ramai akan kata saya menipu
atau apa-apalah, tapi…
Saya datang nak sambut anak saya, jumpa dia dan dukung dia.
Untuk buat benda yang ayah saya tak buat.
Kemudian…
Nampaknya saya…
Saya tak berpeluang. Saya tak bernasib baik.
Saya dah musnahkan 10 tahun kehidupan saya.
Inikah keadilan?
KELUARGA TIMOTHY GORDON ENGGAN TERLIBAT DALAM DOKUMENTARI INI.
Terjemahan sari kata oleh Yanti Arshad